રોમ જગત-સામ્રાજ્ઞી બની ચુકયું હતું.એ સમયે રોમસામ્રાજયમાં પ્રજાતંત્ર હતું.રોમનોનાં ચાર ભાગ હતાં.પેટ્રિશિયન,ઇકિવટીશ,પ્લેબિયન અને ગુલામો.કહેવાય છે રોમ્યુલસ રાજા,જેના નામ પરથી રોમ શહેરનું નામ પડયું હતું એને સો મુખ્ય પરિવારોને એના સલાહકારો તરીકે નિમ્યા હતાં,તેઓને ‘પેટર્સ’નામ આપવામાં આવ્યું હતું,આ પરિવારમાંથી જેઓ જન્મ્યાં તેઓ પેટ્રિશિયન(ઉમરાવો) કહેવાયા.ઇકિવટીશ જેઓ ધનિક વેપારીઓ હતાં,પ્લેબિયન એટલે સામાન્ય પ્રજાનો સમુહ હતો.ગુલામો જેઓ મજુરી અને ગુલામી કરતાં હતાં.